
U   I M E    R E P U B L I K E   H R V A T S K E

R J E Š E N J E


Trgovački sud u Rijeci, po sucu Liljani Ugrin, kao sucu pojedincu, povodom prijedloga Financijske agencije u prethodnom postupku radi utvrđivanja pretpostavki za otvaranje stečajnog postupka nad dužnikom VALENTINA turistička agencija društvo s ograničenom odgovornošću za turizam, ugostiteljstvo i trgovinu Klenovica, Ribarska Obala 11 ( MBS 040139991– OIB 34129765335  )  dana 20. ožujka 2017.  

r i j e š i o    j e

	
I	Obustavlja se prethodni postupak radi utvrđivanja pretpostavki za otvaranje stečajnog postupka nad dužnikom VALENTINA turistička agencija društvo s ograničenom odgovornošću za turizam, ugostiteljstvo i trgovinu Klenovica, Ribarska Obala 11 ( MBS 040139991– OIB 34129765335  ). 

II	Troškovi prethodnog postupka u iznosu od 1.175,00 kn namirit će se iz predujma za namirenje troška postupka na uplatu kojeg su pozvana osoba ovlaštena za zastupanje dužnika po zakonu.  



 
Obrazloženje

	Na prijedlog Financijske agencije ovosudnim rješenjem pod poslovnim brojem 7 St-770/2016-3 od 25. listopada 2017. pokrenut je prethodni postupak radi utvrđivanja pretpostavki za otvaranje stečajnog postupka nad dužnikom VALENTINA turistička agencija društvo s ograničenom odgovornošću za turizam, ugostiteljstvo i trgovinu Klenovica, Ribarska Obala 11 ( MBS 040139991– OIB 34129765335  ).
Tijekom prethodnog postupka dužnik je dana 17. ožujka 2017. dostavio sudu Potvrdu Financijske agencije  od 16. ožujka 2017. Klasa: 110-07/17-01/52  Ur.broj: 08-4031-17- iz koje je utvrđeno da na dan izdavanja nema nepodmirenih obveza.
Odredbom članka 128. stavak 9. Stečajnog zakona („Narodne novine” br. 71/15, u daljnjem tekstu SZ ) propisano je da će sud ako do završetka prethodnoga postupka dužnik postane sposoban za plaćanje postupak obustaviti. Troškove provedenoga postupka u tom je slučaju dužan naknaditi dužnik.
Kako je utvrđeno da je račun dužnika deblokiran valjalo je na osnovu navedene odredbe članka 128. stavak 9. SZ odlučiti kao pod točkom I izreke ovog rješenja.
Odredbom članka 113. stavak 1. SZ propisano je da ako osobe iz članka 110. stavka 2. tog Zakona ne podnesu prijedlog za otvaranje stečajnoga postupka u propisanom roku, sud će im po službenoj dužnosti u slučajevima iz članka 114. stavka 3. ovoga Zakona naložiti plaćanje predujma za namirenje troškova stečajnoga postupka u roku od osam dana.
Uvidom u upisnik St utvrđeno je da osobe iz članka 110. stavak 2. SZ nisu pravovremeno podnijele prijedlog za otvaranje stečajnog postupka. 
Stoga su sukladno navedenoj odredbi članka 113. stavak 1. SZ  u obvezi platiti su trošak Financijske agencija od 175,00 kuna sukladno odredbi članka 3. Pravilnika o vrsti i visini naknade troškova financijske agencije u predstečajnom postupku i o visini naknade troška financijske agencije za podnošenje prijedloga za otvaranje stečajnog postupka ( "Narodne novine" broj  106/2015 ) i predujam od 1.000,00 kn koji se ima uplatiti u Fond za namirenje troškova stečajnoga postupka sukladno odredbi članka 114. stavak 1. SZ. 
Iz naprijed navedenog primjenom odredbe članka 128. stavak 9. SZ odlučeno je kao pod točkom II izreke ovog rješenja.

U Rijeci, 20. ožujka 2017.

                                                                                                     Sudac

                                                                                                 Liljana Ugrin 


UPUTA O PRAVNOM LIJEKU
Protiv rješenja dopuštena je žalba Visokom trgovačkom sudu Republike Hrvatske. Žalba se podnosi putem ovog suda, u tri primjerka, u roku od osam dana od dana dostave prijepisa ovog rješenja (članak 19. stavak 1. i 2. SZ). 

